**Dogmatica tăcere a copiilor**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priviți copiii ăștia cocoșați

cum cară truda unui veac

părinții tac

ori s-au smintit

priviți copiii ăștia verzi

și chinuiți ca poala unui deal

gonit de ape

nu e cal

să ceară cuie în căpăstru

e rândul nostru

să ne tocim

și să murim

de parcă nici nu ne-am născut

sleit e ceasul de-nceput

al unei lumi ce parcă fuge

ȋntr-o direcție greșită

priviți copila ghemuită

cum cere apă și lumină

suntem de vină!

de prisos

sleit e ceasul de-nceput

al unei lumi ce parcă fuge

din os în os

și ce folos?

16 martie – 15 decembrie 2018, Constanța